પોલીસ સૂત્રોના જણાવ્યા અનુસાર આખા ગુજરાતમાં શાંતીમય વાતાવરણ ડોહળાય તેવા ખોટા આશયથી ખોટી રીતે લાભ ઉઠાવવાના ઇરાદે ગુજરાતમા વસવાટ કરતા પરપ્રાંતીય લોકો બાબતે ઉસ્કેરણી જનક વિડીયો ક્લિપ અને સંદેશા સોશ્યલ મિડીયા પર જોરશોરમાં વાયરલ થઇ રહ્યા છે. તેને અંકુશમાં લેવા માટે સતર્ક બનેલી પોલીસે ગઇકાલે ફેસબુકમા તોહીદ અલ્મ ખાનના આઇ ડી ઉપરથી ફેસબુકમા એક વિડીયો ક્લિપ વાયરલ કરી હતી. જેમાં હાલમા ચાલી રહેલ પરપ્રાંતીયો સંબધે વાત કરી આ પરપ્રાતીય વ્યક્તિઓને ગુજરાતમાથી ભાગી જવાની ચેતવણી જે લોકો દ્વારા આપવામા આવે છે, તે બધા લોકોને નવાયાર્ડ ખાતે આવી જવા, તેમજ ગુજરાતના જેટલા પણ અસામાજીક તત્વો છે તેમને ભેગા કરી લઇ આવો અને નવાયાર્ડમા એક પણ હટાવી જોવો તો તમને ખબર પડી જશે શુ હકીકત છે. આવા લોકો માટે હું એકલો જ કાફી છું, જેવી ગર્ભીત ધમકીવાળા ઉચારણ કરતો હોવાનુ સ્પષ્ટ થતુ હતુ. આ વિડીયો ક્લિપ તોહીદ આલમખાનનો જ હોવાનું બહાર આવતાં તેની સામે ગુનો દાખલ કરવામાં આવ્યો હતો.